**Javna ustanova Agencija za ruralni razvoj Zadarske županije AGRRA**, Ivana Mažuranića 28a, 23000 Zadar, OIB: 40310483418, zastupana po ravnatelju Ivici Pintur,

( u daljnjem tekstu **Naručitelj )**

i

Ime korisnika, adresa, OIB, zastupnik, ( u daljnjem tekstu **Korisnik** ),

Dana \_\_\_\_\_\_\_ 2022. godine, sklopili su ovaj

**Javni poziv za dostavu projektnih prijedloga za hibridizaciju sektora turizma**

**te kulturnih i kreativnih industrija unutar projekta CCI4TOURISM**

**Ugovor o dodjeli bespovratnih sredstava**

**I. PREDMET UGOVORA**

Članak 1

Ugovorne strane na početku utvrđuju:

- da je Naručitelj temeljem Javnog poziva za hibridizaciju turizma te kulturnih i kreativnih industrija (KKI) u sklopu projekta INTERREG ADRION 2014-2020 CCI4TOURISM, objavljenog 01.travnja 2022**.** godine, dana \_\_\_\_\_\_\_\_ donio Odluku o odabiru projektnog prijedloga, na temelju koje strane sklapaju ovaj ugovor.

Članak 2

Predmet ugovora je dodjela sredstava za provedbu odobrenog projektnog prijedloga, koje je korisnik definirao u prijavnom obrascu, a odnose se na projektne aktivnosti projekta 1124 – CCI4TOURISM, financiranog unutar programa Interreg ADRION, Radni paket T3: T3.3. Pilot Akcija 2 - Hibridizacija KKI sektora i tradicionalnih sudionika u turizmu (T3.3.2. Javni poziv). Korisnik se obvezuje navedene sadržaje i aktivnosti provoditi u skladu sa zahtjevima javnog poziva te u skladu sa prijavljenim odobrenim projektnim prijedlogom.

Članak 3

Korisnik jamči da će projektne aktivnosti provoditi u skladu s pozitivno pravnim propisima Republike Hrvatske.

Članak 4

Korisnik se obvezuje provesti projekt sa projektnim partnerima navedenima u prijavi temeljem ugovora o suradnji između partnera u provedbi projekta u kojem su definirali međusobne obveze i poštivanje intelektualnog vlasništva, autorskih prava i komercijalne upotrebe, a koji je sastavni dio dokumentacije za prijavu u sklopu Javnog poziva za dostavu projektnih prijedloga za hibridizaciju sektora turizma te kulturnih i kreativnih industrija.

**II. OBVEZE UGOVORNIH STRANA**

Članak 5

Korisnik se obvezuje započeti s provedbom projektnih aktivnosti nakon potpisivanja ugovora zadnje ugovorne strane i završit će projektne aktivnostinajkasnije do 31. srpnja 2022. godine.

Rok za pružanje usluge određen je stavkom 1. ovoga članka.

Smatrati će se da ugovorna strana nije povrijedila ugovornu obvezu ako je u ispunjenju te obveze spriječena višom silom ili događajem koji ima značenje više sile. Okolnost više sile mora nastupiti nakon sklapanja Ugovora, a prije dospjelosti obaveza.

Ako ugovorna strana smatra da su nastupile okolnosti više sile koje mogu biti od utjecaja na ispunjenje njene ugovorne obveze, obavezna je što je prije moguće, a najkasnije u roku od 5 dana od saznanja za navedene okolnosti, pisnim putem o tome obavijestiti drugu ugovornu stranu. U predmetnoj obavijesti navode se pojedinosti o prirodi, mogućem trajanju i vjerojatnim posljedicama tog događaja te će se iznijeti dokazi iz kojih je moguće utvrditi nastupanje takvog događaja. Ugovorna strana koja ne postupi sukladno navednom, odgovorna je drugoj strani za štetu koju ova pretrpi zbog propuštanja davanja takve obavijesti. U slučaju više sile svaka ugovorna strana nastaviti će izvršavati svoje ugovorne obveze do mjere do koje je to razumno moguće.

Članak 6

Naručitelj se obvezuje:

* korisniku staviti na raspolaganje sve potrebne informacije o projektu te ostale relevantne informacije koje su mu na raspolaganju za pružanje pomoći korisniku i/ili partnerima u mjeri potrebnoj za kvalitetnu i pravovremenu provedbu projektnih aktivnosti
* korisniku dostaviti svu potrebnu dokumentaciju i upute za označavanje projekata sukladno pravilima programa Interreg ADRION.

Korisnik se obvezuje:

* održavati imovinu čija nabava i uporaba se financira za potrebe provedbe projekta, u onoj mjeri kako bi se ista održavala u dobrom ( funkcionalnom stanju )
* obavljati projektne aktivnosti profesionalno i u skladu s pozitivno pravnim propisima Republike Hrvatske i prema načelima struke
* obavljati projektne aktivnosti u skladu s ovim Ugovorom
* u odnosu na okoliš provoditi i upravljati projektom u skladu s relevantnim propisima o očuvanju okoliša
* ishoditi i održati na snazi za projekt potrebna odobrenja koja se odnose na zaštitu okoliša
* postići usklađenje s bilo kojim zahtjevom povezanim uz očuvanje okoliša
* osigurati da su sve projektne aktivnosti označene sukladno pravilima programa Interreg ADRION- osigurati

Članak 7

Imovina koja je stečena u Projektu mora se koristiti u skladu s opisom Projekta sadržanim u prilogu ovog Ugovora.

**III. VRIJEDNOST UGOVORA I PRIHVATLJIVI TROŠKOVI**

Članak 8

Ukupna vrijednost Projekta iznosi \_\_\_\_\_\_\_\_\_ kn

U skladu s odredbama Javnog poziva prihvatljivi troškovi Projekta ne smiju prijeći maksimalni iznos sredsrava predviđenih Javnim pozivom.

Naručitelj će Korisniku nadoknaditi prihvatljive i opravdane troškove u iznosu od 100% na osnovi ispostavljenog zahtjeva za nadoknadom sredstava (Prilog 4. Obrazac zahtjeva za nadokanadu sredstava koji je sastavni dio ovog Ugovora)

Prihvatljivi troškovi po ovom ugovoru i javnom pozivu, koji proizlaze iz prijave korisnika su navedeni u točki 2.3. Javnog poziva.

**IV. NAČIN PLAĆANJA**

Članak 9

Prijava mora sadržavati sve podatke predviđene zakonom i akronim projekta CCI4TOURISM. Ugovaratelj će isplatiti korisniku zahtjev za naknadu u roku od 30 dana od dana zaprimanja zahtjeva, na račun korisnika \_\_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_\_\_ banke

Članak 10

Ako Naručitelj ne isplati potraživanje u ugovorenom roku Korisnik ima pravo na zatezne kamate u skladu sa zakonom.

**V. NADZOR NAD SREDSTVIMA ZA PROVEDBU PROJEKTNOG PRIJEDLOGA**

Članak 11

Korisnik je za potrebe kontrole i praćenja utroška sredstava i ostvarenja zadanog dužan Naručitelju i ovlaštenim osobama omogućiti uvid u cjelokupnu dokumentaciju projekta, uključujući dokumentaciju o izboru izvođača, na način da su oni mogući u svakom trenutku kontrola provedbe projekta i pristup dokumentaciji.

Članak 12

Ako je Korisnik primio novčana sredstva za koja kasnije u kontroli korištenja sredstava dokaže da ih je neopravdano primio Naručitelj će zatražiti povrat dodijeljenih sredstava. Korisnik mora vratiti sredstva primljena po ovom ugovoru u roku od 30 (trideset) dana od primitka pismenog zahtjeva Naručitelja, uvećanog za zakonske zatezne kamate od dana prijenosa na transakcijski račun korisnika do dana prijenosa na transakcijski račun klijenta.

**VI. RASKID UGOVORA**

Članak 13

Ugovorne strane su suglasne da Naručitelj može raskinuti ugovor u slučajevima kada:

* Korisnik bez opravdanog razloga ne ispuni, djelomično ispuni ili zakasni s ispunjenjem ugovorne obveze;
* Korisnik izvrši prijenos Ugovora ili dijela Ugovora ili cesiju protivno ugovornim odredbama;
* Korisnik izvrši statusne promjene, uključujuči promjenu pravne sobnosti, a koje utječu na kriterije iz poziva za dodjelu bespovratnih sredstava na temelju kojih su dodijeljena bespovratna sredstva te nije moguća izmjena Ugovora;
* tijekom razdoblja primjene Ugovora nad Korisnikom je otvoren stečaj ili se isti nalazi u postupku likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne djelatnosti, odnosno ako je nad Korisnikom pokrenut prethodni postupak radi utvrđivanja uvjeta za stečajnog postupka ili postupak likvidacije po službenoj dužnosti ili postupak nadležnog suda za postavljenje osobe koja će njime upravljati ili postupak nagodbe s vjerovnicima ili se nalazi u sličnom postupku svim prethodno navedenim postupcima prema propisima države njegova sjedišta;
* tijekom razdoblja primjene Ugovora Korisnik nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno s posebnim propisima odobrena odgoda plaćanja navedenih obveza;
* Korisnik dostavi lažne i/ili nepotpune podatke/izvješća/izjave s ciljem prikrivanja stvarnog stanja odnosno dobivanja bespovratnih sredstava;
* Korisnik ili osoba ovlaštena po zakonu za zastupanje Korisnika pravomoćno osuđena za bilo koje od kaznenih djela prema propisima države sjedišta Korisnika ili države čiji je državljanin osoba ovlaštena po zakonu za zastupanje Korisnika.

Članak 14

Ugovorne strane su suglasne da Korisnik može odustati od Ugovora u bilo kojem trenutku o čemu mora pisanim putem obavijestiti Naručitelja najmanje sedam dana unaprijed.

Raskid proizvodi učinak od dana kada je strana kojoj je upućena obavijest o raskidu istih zaprimila. Za navedeno vrijeme Korisnik neće poduzimati aktivnosti koje uzrokuju bilo kakav trošak. U slučaju raskida Ugovora Korisnik je dužan u cijelosti vratiti sredstva plaćena na temelju Ugovora.

Članak 15

Raskid ugovora u svakom slučaju mora biti pismeni.

**VIII. IZMJENE UGOVORA**

Članak 16

Izmjene i dopune ovog ugovora mogu se izvršiti sklapanjem pisanog dodatka ugovoru koji su ugovorne strane sklopile prije isteka ovog ugovora.

**IX. TRAJANJE UGOVORA**

Članak 17

Ovaj Ugovor stupa na snagu danom potpisivanja od strane obje strane. Ugovor vrijedi do isteka svih rokova utvrđenih ovim ugovorom, unutar kojih je moguća kontrola nad ugovorom i izricanje financijskih sankcija utvrđenih ovim ugovorom. U slučaju neizvršenja obveze u roku određenom ovim ugovorom kao bitnim dijelom ovog ugovora, smatra se da je ovaj ugovor raskinut, a korisnik nema pravo na sredstva iz ovog ugovora.

**XI. ZAVRŠNE ODREDBE**

Članak 18

Ugovor se sastoji od četiri (4) primjerka, od kojih svaki ima karakter izvornika i od kojih Naručitelj i Korisnik dobivaju po dva (2) primjerka.

Članak 19

Stranke su suglasne da će neriješena pitanja i sve sporove rješavati sporazumno. Ako sporazumno rješenje spora nije moguće, za rješavanje spora nadležan je mjesni sud.

Naručitelj: Izvršitelj:

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Prilozi ugovora:

**- Prilog 1** - Obrazac za prijavu projekta

**- Prilog 2** - Potpisana izjava prijavitelja da je suglasan s natječajnim uvjetima i kriterijima

- **Prilog 3** – Partnerski sporazum potpisan i ovjeren od strane svih projektnih partnera

**- Prilog 4** – Obrazac zahtjeva za nadoknadu sredstva

- **Prilog 5** – Deklaracija časti potpisana i ovjerena od strane svih projektnih partnera